OzLabs/hebrew-wiki-articles huggingface dataset:
פרד הנסן

פרדריק מורגן "פרד" הנסן (באנגלית: Frederick Morgan "Fred" Hansen; 29 בדצמבר 1940), הוא אתלט עבר אמריקאי, אלוף אולימפי (טוקיו 1964) ושיאן עולם (1964–1966) בקפיצה במוט. הנסן היה גם שחקן גולף חובב שהשתתף באליפות ארצות הברית לגולף לחובבנים .

== ביוגרפיה ==
הנסן נולד בעיר קוורו שבטקסס (ארצות הברית) לפרדריק לואי הנסן ואליס מורגן הנסן (2012-1914), אח לפרנק לואי וליסה קרוליין.
 
בבגרותו למד רפואת שיניים באוניברסיטת רייס והוסמך ב-1963. לאחר סיום הקריירה הספורטיבית שלו פתח הנסן מרפאת שיניים בעיר דאלאס ובהמשך עבר ליוסטון.

הנסן היה גם שחקן גולף חובב והשתתף ב-1980 באליפות ארצות הברית לגולף לחובבנים .

== קריירה ספורטיבית ==
=== 1964 ===
באליפות ארצות הברית זכה במדליית זהב בקפיצה במוט בתוצאה של 5.18 מטר.

==== שיאן עולם ====
בתחרות שנערכה ביוסטון, טקסס בתחילת יוני 1964 הוא קבע בקפיצה במוט תוצאה של 5.20 מטר והשווה את שיאו העולמי של ג'ון פנל מארצות הברית שנקבע באוגוסט 1963.

בתחרות שנערכה בהמשך אותו חודש בסן דייגו, קליפורניה קבע הנסן בקפיצה במוט שיא עולם חדש של 5.23 מטר.

בתחרות בין ארצות הברית לברית המועצות, שנערכה בלוס אנג'לס באוגוסט אותה שנה הוא שיפר את שיאו העולמי בקפיצה במוט ב-5 ס"מ והעמידו על 5.28 מטר. שיא זה נשבר במאי 1966 על ידי בוב סיגרן מארצות הברית ששיפר את השיא של הנסן ב-4 ס"מ (5.32 מטר) בתחרות שנערכה בפרזנו, קליפורניה.

==== אלוף אולימפי ====
באולימפיאדת טוקיו (1964) זכה הנסן במדליית זהב בקפיצה במוט בשיא אולימפי חדש של 5.10 מטר, לפני וולפגנג ריינהארדט (5.05 מטר) וקלאוס לנהרץ (5.00 מטר), שניהם מגרמניה המערבית. בתחרות זו הורשו האתלטים להשתמש, בפעם הראשונה, במוטות גמישים דבר שהביא לכך שתשעה קופצים עברו את השיא האולימפי הקודם שהיה 4.70 מטר.

== אותות ==
* ב-2016 התקבל הנסן להיכל התהילה של מאמני האתלטיקה של טקסס.

== קישורים חיצוניים ==

* [https://web.archive.org/web/20130830014523/http://www.sports-reference.com/olympics/athletes/ha/fred-hansen-1.html פרד הנסן], באתר sports-reference.com
* [http://trackfield.brinkster.net/Profile.asp?ID=2512&Gender=M פרד הנסן], באתר trackfield.brinkster.net
* [https://olympics.com/en/athletes/frederick-morgan-hansen פרד הנסן], באתר olympics.com
* 

== הערות שוליים ==

קטגוריה:בעלי תואר דוקטור מאוניברסיטת רייס
קטגוריה:קופצים במוט אמריקאים
קטגוריה:אלופים אולימפיים: קפיצה במוט (גברים)
קטגוריה:אתלטים באולימפיאדת טוקיו (1964)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:אמריקאים שנולדו ב-1940
נברודי

נברודי (בסיציליאנית: Munti Nèbbrudi; באיטלקית: Monti Nebrodi; בלטינית: Nebrōdēs montēs) הוא רכס הרים העובר לאורך צפון־מזרח סיציליה. יחד עם רכסי מדונייֶ ופְּלוריטני, הוא יוצר את שרשרת ההרים האפנינים הסיציליאניים.

הרכס עובר דרך רכס פְּלוריטני שבחלקו המזרחי של האי ועד למרגלות הרי מדונייֶ במערב, מול הים הטירני בצפון. הר אטנה, שממנו הוא מופרד על ידי הנהרות אלקנטרה וסימטו, מהווה את הגבול הדרומי של הרכס. כמה מפסגות הרכס נמצאות מעל 1,500 מטר כשהפסגות הגבוהות ביותר הן מונטה סורו (1,847 מטר) וסרה דל רה (1,754 מטר). הרכס מורכב ברובו מאבן חול וחרסית, אך הוא כולל גם תצורות אבן גיר, כמו רוקה דל קראסטו (Rocche del Crasto) שבו נמצאת מערת לאורו השופעת נטיפים וזקיפים. עיירות הממוקמות ברכס כוללות את טרוינה, ניקוסיה, מיסטרטה, ועוד מספר עיירות בנפת מסינה.

חלק נרחב מההרים ברכס מכוסים ביערות עבותים של עצי שעם במדרונות הנמוכים יותר. עם העלייה בגובה, עצי השעם מפנים את מקומם לעצי אלון ולאחר מכן לעצי אשור באזורים הגבוהים יותר. עצי טקסוס נפוצים גם הם ביערות האשור. באזורים רבים הושטח היער ליצירת שטחי מרעה הרריים.

== הפארק הלאומי נברודי ==
ב-4 באוגוסט 1993 הפכו שטחים נרחבים ברכס לפארק לאומי. הפארק משתרע על פני 856.87 קמ"ר. הוא נוגע ברבים מהקומונות ההרריות בסיציליה והוא אחד הפארקים המוגנים הגדולים באי.

== גלריה ==
קומונת פיקארה]]
נוף נברודיני טיפוסי

== קישורים חיצוניים ==

== הערות שוליים ==

קטגוריה:איטליה: גאוגרפיה
קטגוריה:סיציליה
קטגוריה:אירופה: רכסי הרים
כריסטיאן השני, רוזן אולדנבורג

כריסטיאן השני, רוזן אולדנבורג (נפטר ב-1233) היה אציל גרמני. הוא היה הרוזן השליט של אולדנבורג מ-1209 ועד מותו.

== ביוגרפיה ==
כריסטיאן היה בנם של מוריץ הראשון, רוזן אולדנבורג וזלומה מוויקרודה.

לאחר מות אביו, הוא שלט במשותף עם אחיו אוטו הראשון. הם שלטו בהרמוניה והצליחו להרחיב משמעותית את הזכויות והשטח של אולדנבורג בפריזיה.

כריסטיאן השני הצליח לשים קץ לריבונות הארכיבישופות של ברמן על אולדנבורג; בתמורה, הוא סייע לברמן נגד האיכרים המורדים בשטדינגן. הוא גם נלחם בסכסוכים רבים נגד הווסאלים שלו, נגד בני דודיו ונגד רוזנות הויה.

== משפחתו ==
כריסטיאן התחתן עם אגנס, בתו של ארנולד, רוזן אלטנה-איזנבורג ונולדו לו שני בנים:
* אוטו מאולדנבורג (מת בערך 1280), אב המנזר בברמן
* יוהאן הראשון, רוזן אולדנבורג

קטגוריה:רוזנים גרמנים
קטגוריה:ילידי המאה ה-12
קטגוריה:נפטרים ב-1233
ביק (להקה)

ביק (מסוגנן כ-BEAK>) היא להקת מוזיקת רוק אלקטרונית ניסיונית אנגלית, המורכבת מג'ף בארו (מפורטיסהד), בילי פולר, ויל יאנג (ידוע בתור Moon Gangs), שהחליף את מאט וויליאמס בשנת 2016.<ref></ref><ref>
</ref>

== היסטוריה ==
ביק הוציאה את אלבום הבכורה שלה בשם הלהקה ב-16 בנובמבר 2009. המוזיקה הוקלטה בלייב בחדר אחד ללא אובר-דאבינג או תיקון. כל השירים נכתבו במהלך מפגש בן שנים עשר ימים בבריסטול, אנגליה.<ref name="AMG"></ref>

ביק הפיקו את אלבום הבכורה Anika של המוזיקאית הבריטית אניקה הנדרסון והשתתפו בכתיבת שניים משירי האלבום בשנת 2010.

בשנת 2010, הלהקה יצאה לסיבוב הופעות בארצות הברית ובבריטניה. זה הם נבחרו על ידי הלהקה פורטיסהד להופיע בפסטיבל ATP I'll Be Your Mirror, אותה ארגנו פורטיסהד ביולי 2011 בארמון אלכסנדרה בלונדון, כמו גם את הגרסה האמריקאית של הפסטיבל באסבורי פארק, ניו ג'רזי.<ref></ref>

ביק יצרו את הפסקול לסרטו של טום גינס משנת 2015 , Couple in a Hole.<ref></ref>

== דיסקוגרפיה ==
=== אלבומי אולפן ===
* 2009: BEAK
* 2012: BEAK 2
* 2016: Couple in a Hole (פסקול לסרט)
* 2018: BEAK 3<ref></ref>

=== אלבומי אוסף ===
* 2018: AMG

== קישורים חיצוניים ==

== הערות שוליים ==

קטגוריה:להקות בריטיות
קטגוריה:להקות שהוקמו בשנת 2009
ג'ואי פולארי

ג'ואי פולארי (באנגלית: Joey Pollari נולד ב-9 באפריל 1994) הוא שחקן וזמר אמריקאי.

== ביוגרפיה ==
פולארי נולד בסיינט פול, מינסוטה. הוא התחיל את קריירת המשחק שלו כאשר השתתף באירוע סקאוטינג במרכז העיר מיניאפוליס עם אמו. למחרת הוא קיבל פניות מסוכנים שרצו לייצג אותו. פולארי הופיע בהפקות במה בתיאטרון גאת'רי במיניאפוליס, מרכז אורדוויי לאמנויות הבמה בסיינט פול, ותיאטרון סטפינגסטון לפיתוח נוער, גם הוא בסיינט פול.<ref name="JustinNeal"></ref>

פולארי הוא הומו מוצהר.

== קריירה ==
===קולנוע וטלוויזיה===
ב-30 באפריל 2006 הופיע פולארי כנער עיתונים בפרק בסדרת הטלוויזיה "פשע מן העבר". בשנת 2009 לוהק פולארי לתפקיד בסרט "Skyrunners", סרט מקורי של דיסני XD, על שני אחים שנקלעים לחללית שמבוקשת על ידי סוכני ה-FBI וחייזרים. הסרט, שצולם בניו זילנד, הוקרן בבכורה בדיסני XD ב-27 בנובמבר 2009. .<ref> </ref>

בשנת 2014, פולארי כיכב לצד היוטיובר ג'ואי גראספה בסרט קצר בשם "Ethereal", סרט קצר שגראספה עשה ופרסם בערוץ שלו ב-16 באוקטובר.

בשנת 2016 הופיע בתפקיד ראשי בעונה השנייה של סדרת הטלוויזיה "פשע אמריקאי".
בשנת 2018, פולארי שיחק בתפקיד משנה בקומדיה הרומנטית לנוער "באהבה, סיימון" בתור לייל, אחד מהחברים הפוטנציאליים של סיימון.<ref></ref> בשנת 2019, הופיע פולארי בסרט הקולנוע, "The Obituary of Tunde Johnson ".

===מוזיקה===
בשנת 2020, פולארי הוציא את אלבום הבכורה שלו, בשם "About Men", תחת שם הבמה של "Odd Comfort". בראיון ביוני 2020 אמר פולארי שהוא עדיין פתוח לתפקידי משחק, אבל התוכניות המיידיות שלו הן הוצאת אלבום נוסף ובימוי קליפים.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2012
|Profile of a Killer
|דייוויד ג'נקס
|
|-
|2015
|Eden
|ג'ורג'י
|
|-
|2018
|באהבה, סיימון
|לייל
|
|-
|2019
|The Obituary of Tunde Johnson
|צ'ארלי
|
|-
|TBA
|Things Like This
|זאק מנדל
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2006
|פשע מן העבר
| נער עיתונים
|פרק: "The Hen House"
|-
|2009
|Skyrunners
|טיילר ברנס
|סרט מקורי של דיסני XD
|-
|2010
|תיכון אבלון
|מיילס
|סרט מקורי של ערוץ דיסני
|-
| rowspan="2" | 2012
| ערים כל הלילה
| מארק
|פרק: "I Can't Quit You"
|-
| The Inbetweeners<ref></ref>
| וויל מקנזי
| תפקיד ראשי; 12 פרקים
|-
| rowspan="2" | 2014
| Saint George
| טאנר ויטמן
| 4 פרקים
|-
|המפענחת: פשעים חמורים
| ווסלי גרנט
|פרק: "Party Foul"
|-
| 2016
| פשע אמריקאי
| אריק טאנר
| תפקיד ראשי (עונה 2); 10 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים אמריקאים
קטגוריה:מוזיקאים אמריקאים
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:זמרים להט"בים אמריקאים
קטגוריה:מוזיקאים להט"בים אמריקאים
קטגוריה:אמריקאים ממוצא פיני
קטגוריה:אמריקאים שנולדו ב-1994
Wenn die Soldaten

Wenn die Soldaten (בתרגום חופשי לעברית: עת שהחיילים) הוא שיר לכת עממי גרמני העוסק בחיי הצבא.

==היסטוריה==
מחברי השיר אינם ידועים, אך עם זאת, ניתן למצוא אזכורים של השיר עוד מאמצע המאה ה-19. בשנת 1880 השיר כבר היה נפוץ בדרום גרמניה. בתחילת המאה ה-20 זכה השיר להצלחה בכל המדינה. בשנת 1931 יצא לאקרנים בגרמניה הסרט "...Wenn die Soldaten", ששמו שאוב ממילות השיר.

במהלך השנים, זכה השיר לגרסאות כיסוי מרובות ביד אמנים שונים. בגרמניה הנאצית, הוא בוצע רבות בשל העניין בשירי מלחמה. בגרמניה המזרחית, בוצעה לשיר גרסה אנטי-מערבית בביצועו של האמן הקומוניסט ארנסט בוש, ששינה את המילים בצורה מופגנת: "עת החיילים עוברים בעיר, האומללות הצרות והמוות צועדים עימם... משום שמטר הפצצות מביא שפעת דולרים, ואף טנק אמריקני לא נוסע בלי חיילי רגלים גרמנים." הביצוע הידוע ביותר הוא של מרלן דיטריך.

==מילות השיר==
מילות השיר להלן הן:
{| cellpadding="5" align="center"
|-
! עברית !! גרמנית
|-
| <poem>עת החיילים
צועדים העירה,
דלת ואשנבים
תפתח כל נערה

פזמון:
הוי למה? משום ה-!
הוי למה? משום ה-!
פשוט משום
הצ'ינג-דֶרַסָה-בּוּם-דֶרַה-סַסָה!
פשוט משום 
הצ'ינג-דֶרַסָה-בּוּם-דֶרַה-סַסָה!

שפמים, כוכבים
ועניבות
מחבקות ומנשקות
הנערות 

פזמון

פיסות
צלי ובקבוק של יין
מעניקות
הן לחייליהן

פזמון

עת בשדות הקרב,
מבזיקות פצצות,
בוכות על החיילים
כל הנערות

פזמון

ועת הנותרים
שבים לבתיהם,
נישאו לאחרים
כל נערותיהם

פזמון
</poem>
| dir="ltr" | <poem>Wenn die Soldaten
durch die Stadt marschieren,
Öffnen die Mädchen
die Fenster und die Türen.

פזמון:
Ei warum? Ei darum!
Ei warum? Ei darum!
Ei bloß wegen dem
Schingderassa,
Bumderassa,
Schingdara!
Ei bloß wegen dem
Schingderassa,
Bumderassasa!

Zweifarben Tücher,
Schnauzbart und Sterne
Herzen und küssen
Die Mädchen so gerne.

פזמון

Eine Flasche Rotwein
Und ein Stückchen Braten
Schenken die Mädchen
Ihren Soldaten.

פזמון

Wenn im Felde blitzen
Bomben und Granaten,
Weinen die Mädchen
Um ihre Soldaten.

פזמון

Kommen die Soldaten
Wieder in die Heimat,
Sind ihre Mädchen
Alle schon verheirat'.

פזמון
</div></poem>
|}

== ראו גם ==
* Westerwaldlied
* Preußens Gloria
* Ein Heller und ein Batzen

==הערות שוליים==

קטגוריה:שירי המאה ה-19
קטגוריה:שירים על הצבא
קטגוריה:שירים בגרמנית
קטגוריה:מארש
ארכיפלג רימסקי-קורסקוב

ארכיפלג רימסקי-קורסקוב (ברוסית: Архипелаг Римского-Корсакова) היא קבוצה של שישה איים קטנים ומעט סטאקים (איים סלעיים) במפרץ פיוטר הגדול שבים יפן בניהולו של מחוז פרימוריה. האיים ממוקמים כ-70 ק"מ (43 מייל) מדרום מערב ל. הארכיפלג אינו מיושב ויש לו שטח של כ-6 קמ"ר. הנקודה הגבוהה ביותר היא 144 מטר (472 רגל) (האי סטנין). האי הגדול ביותר הוא בולשוי פליס (4 קמ"ר).<ref>[http://parusa.narod.ru/bib/books/fareast/1401-s.htm ניווט במפרץ פיוטר הגדול]</ref> האיים התגלו עבור האירופאים על ידי ציידי לווייתנים צרפתים בשנת 1851 ושמם (Iles pelée). מאוחר יותר נקרא הארכיפלג על שם מפקד הסקונר ווסטוק ויין רימסקי-קורסקוב.

== הערות שוליים ==

קטגוריה:רוסיה: ארכיפלגים
קטגוריה:רוסיה: איים לא מיושבים
קטגוריה:איים בים יפן
קטגוריה:פרימוריה: גאוגרפיה
דרימפאנק

דרימפאנק הוא ז'אנר של מוזיקה אלקטרונית המאופיין בהתמקדות שלו באווירה קולנועית והקלטות שטח, בשילוב עם תכונות וטכניקות שונות מז'אנרים אלקטרוניים אחרים כמו טכנו, ג'אנגל, אלקטרו ודאבסטפ.

== היסטוריה ==
דרימפאנק הופיע באמצע שנות ה-2010. אמני דרימפאנק מוקדמים רבים שאבו השפעה מפסקולים של סרטים,<ref name="NEONVICE"></ref> וייפורוויב,<ref name="Tiny Mix Tapes"></ref> דראם נ' בייס.<ref name="Red Bull Music Academy"></ref> מקורו של הז'אנר הוא באלבום הבכורה של 2814, צמד האמביינט המורכב מלוק לורילה ודייוויד רוסו.<ref name="Rolling Stone"></ref> השם נגזר מהמילה סייברפאנק בגלל השימוש עיצוב הצליל, המעורר את החוויה של הליכה בעיר עתידנית.<ref name="Boiler Room"></ref>

== מאפיינים מוזיקליים ==
דרימפאנק שואב השראה מנושאים כמו צלילי העיר,<ref name="Maxon"></ref> מדע בדיוני,<ref name="MMJ"></ref><ref name="God Is A Glitch"></ref> סוריאליזם,<ref name="Vinyl Writer Music"></ref> בדידות,<ref name="Maxon"></ref> אהבה,<ref name="Virtual Dream Plaza"></ref> וחלומות. הם מקורות השראה נפוצים בתוך הדרימפאנק.

הקלטות של גשם מאוד נפוצות בדרימפאנק, השימוש בהקלטות בא בהשראת האווירה של הסרט " בלייד ראנר " המתמקד באווירה מוחשית ובבניית עולם ולא בעלילה או פעולה.<ref name="AV Club2"></ref><ref name="A.V. Club"></ref> הריכוז הזה באווירה נותן למוזיקה איכות סוחפת וחלומית. איכות זו מוגברת עוד יותר על ידי השימוש בקלטות בהקלטה של המוזיקה.

== ראו גם==
* תרבות האינטרנט
* סינת'ווייב

== הערות שוליים ==

קטגוריה:שנות ה-2010 במוזיקה
קטגוריה:שנות ה-2020 במוזיקה
יעקב אלבעלי

ספר קהלת יעקב לרבי יעקב אלבעלי
הרב יעקב אלבעלי (נפטר בז׳ באדר ה׳תקל"ה או בט' באדר ה'תקל"ד)<ref name=":0"></ref> היה רב, דיין ופרשן באזמיר.

== חייו ==
למד אצל רבי מצליח מאיר. בעקבות פטירת הרב אברהם אבן עזרא (מחבר ספר בתי כנסיות), עמו עמד בקשרי ידידות<ref>בתי כנסיות, בית האסופים, א עמוד ב'</ref>, החל לכהן כרב העיר בשנת תקכ"א יחד עם הרב חיים אבולעפיה (השלישי).

נתן הסכמה לספר חשק שלמה לרב שלמה בן רבי מרדכי בשנת תקכ"ח, וכן לספר שער המלך לרב יצחק נוניש בילמונטי. בנוסף הסכים לספר שבט מוסר בשנת תקכ"ב ולספר חסד לאברהם לרבי אברהם טובייאנה.

חתנו היה רבי שמחה אליעזר, מחכמי איזמיר ומתלמידיו של הרב יצחק נוניש. הרב יעקב היה מרבותיו של הרב יוסף רפאל חזן בעל ספר "חקרי לב", שמזכירו בספרו בתואר 'מורי'.

בספר יצחק ירנן לרבי אליקים גאטינייו משבח אותו בהקדמה: .

נכדו של הרב יעקב היה רבי יאושוע אברהם יהודה, מחבר ספר עבודת משא.
נפטר בז׳ באדר ה׳תקל״ד.
הספידוהו הרב נסים חיים שלום יעקב מרגואנטו בספרו [https://beta.hebrewbooks.org/19449 דרכי שלום]<ref>בפרשת ויקרא</ref> ,הרב שלמה בן עזרא וכן תלמידו של הרב יעקב, הרב היר"ח בספרו מערכי לב<ref>דרוש ע"ד</ref>.

נחלקו החוקרים לגבי מועד פטירתו, יש שכתבו שנפטר בט' באדר ה'תקל"ד, ויש שכתבו שנפטר בז' באדר ה'תקל"ה.<ref name=":0" />

== חיבוריו ==
* [https://beta.hebrewbooks.org/220 קהילת יעקב] (שאלוניקי 1779) על הלכות שבת והלכות מאכלות אסורות במשנה תורה לרמב"ם, ומכיל גם שו"ת ודרושים. נדפס מחדש בשנת ה'תש"פ.<ref></ref>
* [https://beta.hebrewbooks.org/45440 חלק יעקב] (שאלוניקי 1827) על הטור, הרמב"ם, הרא"ם וכן ליקוטים על הש"ס.

==קישורים חיצוניים==

== הערות שוליים ==

קטגוריה:רבנים: אחרונים
קטגוריה:איזמיר: רבנים
נקודת דופניצה

האי סמית']]
נקודת דופניצה (באנגלית: Dupnitsa Point ; בבולגרית: нос Дупница) היא לשון יבשה, המהווה את הקצה הצפון-מזרחי של פתחו של למפרצון חיסריה, באי סמית', באיי שטלנד הדרומיים שבאנטארקטיקה.

נקודת דופניצה ממוקמת 8.2 קילומטרים צפונית-מזרחית לכף ג'יימס, 2.9 קילומטרים דרומית-מזרחית מפסגת ריגס, ו-4.47 קילומטרים דרומית-מערבית מנקודת איוואן אסן.

== היסטוריה ==
=== מיפוי הנקודה ===

הנקודה מופתה לראשונה על ידי סוקרים בולגריים בשנת 2009.

=== מקור השם ===

הנקודת נקראת על שם העיר דופניצה שבדרום-מערב בולגריה.

השם אושר רשמית ב-4 בספטמבר 2008.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

הצד הדרומי-מזרחי של האי סמית' - מבט מ[[מצר אוסמר]]

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18441&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דופניצה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.59150980277205,-63.05688957842401,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix

== הערות שוליים ==

דופניצה
דופניצה
שוכר

בהלכה, שוכר הוא אחד מארבעה שומרים, והוא מוזכר בתורה במספר מילים בודדות בלבד:

משמעות הפסוק הוא, ששוכר חיובו פחות משואל, היות שהוא משלם שכר על השימוש שלו בחפץ, בשונה משואל שאינו משלם.

== דין השוכר ==
לא כתוב בתורה מהו דינו של השוכר, ונחלקו בכך התנאים: רבי מאיר סובר שדינו כשומר חינם, מאחר שהשוכר אינו מקבל שכר על השמירה הרי הוא ככל שומר חינם, שאינו מקבל שכר. אך רבי יהודה סובר שדינו כשומר שכר, היות שבשוכר יש לשומר רווח מההפקדה, אינו כשומר חינם שאין לשומר רווח כלל.

בגמרא מופיעה גרסת רבה בר אבוה שגורסת במחלוקת רבי יהודה ורבי מאיר הפוך, שרבי מאיר אומר ששוכר כשומר שכר ורבי יהודה אומר שוכר כשומר חנם. למחלוקת גרסאות זו ישנה נפקא מינה, לאור הכלל שבכל מחלוקת רבי מאיר ורבי יהודה הלכה כרבי יהודה. מה שאומר שלפי הגרסה הראשונה עלינו לנקוט ששוכר כשומר שכר, ואילו לפי גרסה זו עלינו לנקוט להלכה ששוכר כשומר חינם.

להלכה פסק השולחן ערוך כגרסה הראשונה, שדינו של שוכר כשומר שכר, אבל בשונה משומר שכר שאם משתמש בחפץ נעשה שולח יד, השוכר אינו נעשה שולח יד בעת השימוש בחפץ, היות שמותר לו השימוש בו.

== מתי חל חיוב השמירה בשוכר ==
ישנה מחלוקת לגבי ארבעת השומרים, האם הם מתחייבים בשמירה רק משעה שעשו קניין, או שמתחייבים בשמירה כבר משלב שהסתלק הבעלים משמירה על החפץ. בספר "נתיבות המשפט" נכתב כי גם לדעת הסוברים שכל שומר אינו מתחייב אלא בקניין, אם התחיל השוכר להשתמש בחפץ ואפילו לא עשה קניין מתחייב בשמירה ככל דיני שוכר היות שמשעה שנשתמש אין יכול המשכיר לחזור בו, הנאה זו שווה כסף והשוכר קונה בה את החפץ.

==הערות שוליים==

קטגוריה:משפט עברי: דיני שומרים
ויליאם לוס

ויליאם לוס (באנגלית: William Aubert Luce; 16 באוקטובר 1931,פורטלנד–9 בדצמבר 2019) היה תסריטאי וסופר אמריקאי. הוא זכה במספר פרסים על יצירותיו.

== ביוגרפיה ==
ויליאם לוס נולד בפורטלנד. בתחילת הקריירה הוא היה נגן פסנתר וכתב מספר שירים לרבות שירים עבור דוריס דיי. הוא היה שר בעצמו, עשה מספר הופעות והקלטות של שירי מקהלה.

פריצת הדרך שלו הייתה כאשר מחזה שכתב Belle of Amherst הועלה בברודוויי בשנת 1976 תוך השתתפות של ג'ולי האריס. המחזה העולה 116 פעמים. מחזה של לוס על שרלוט ברונטה היה מוצלח ועל בסיסו צולם סרט. הוא כתב מספר מחזות נוספות שהועלו בתיאטראות ברודוויי.

מחזה Belle of Amherst הותאם לטלוויזיה. הסרט היה מועמד לקבלת פרס אמי. בשנת 1986 לוס כתב תסריט לסרט טלוויזיה The Last Days of Patton בו שיחקו ג'ורג' סי. סקוט ואווה מארי סיינט. בסרטו The Woman He Loved שיחקו ג'יין סימור, ג'יין סימור וג'ולי האריס.

בשנת 2003 לוס כתב לברית לאופרה על חייה של קלרה בראון.

ויליאם לוס קיבל פרס פיבודי בשנת 1979 ופרס אמי הבינלאומי בשנת 1987.

כ-50 שנים ויליאם לוס התגורר עם בן זוגו ריי ליואיס. בשנת 2015 הוא עבר לאריזונה. לוס נפטר בשנת 2019 ממחלת אלצהיימר.

== קישורים חיצוניים ==
* 

* [https://www.playbill.com/article/belle-of-amherst-and-barrymore-playwright-william-luce-dies-at-88 ביוגרפיה]
* [https://www.ibdb.com/broadway-cast-staff/william-luce-9165 ויליאם לוס באתר ברודוויי]

קטגוריה:מחזאים אמריקאים
קטגוריה:תסריטאי טלוויזיה אמריקאים
קטגוריה:להט"בים אמריקאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2019
נפתלי אברהם הלל

נפתלי אברהם הלל (1848, פודול-אילוי, רומניה - 1906, בוחוש, רומניה) היה אחד ממייסדי ראשון לציון, חבר ועד המושבה וראש ועד המושבה.

== ביוגרפיה ==
הלל נולד בשנת 1848 בעיירה פודול-אילוי, רומניה<ref name=":0"></ref> להלל הלל ולפסיה הלל<ref></ref>.

בילדותו קיבל חינוך חסידי אדוק בבית הוריו<ref name=":3" />. כשגדל, הפך לאברך, נשא לאישה את רחל לאה בת דן מפודול אילוי<ref name=":3"></ref>, ועבר ליאשי, שם עסק במסחר בעלי טבק ובנייר סיגריות. בהמשך, עסק בגביית מסי הממשלה מהאיכרים<ref name=":0" /><ref name=":2"></ref>.

בשנת 1882 עלה לארץ ישראל ליפו, והגה יחד עם זלמן דוד ליבונטין את רעיון ייסוד "ועד חלוצי יסוד המעלה"<ref name=":2" />. הלל הצטרף למייסדי ראשון לציון, קיבל סיוע מהברון רוטשילד ואף היה חתום על ספר התקנות הראשון<ref name=":1"></ref>.

הלל היה כורם ואיכר בעל משק גדול, שם סייעו לו בעבודתו אשתו וילדיו<ref name=":2" />. בנוסף, היה הלל בורר בתקופה בה לא היו פונים לדין ומשפט של ערכאות בארץ<ref></ref>.

זאת ועוד, לקח הלל חלק בפעילות הציבורית במושבה, נבחר כחבר ועד המושבה וכיהן כראש ועד המושבה בשנים 1897–1898.

בין השנים 1900–1902 כיהן כחבר בוועד בית הספר (תוכנית הלימודים של בית הספר הוכנה על ידי הוועד)<ref name=":0" />.

עד שנת 1898 שימש כראש האספות. בתקופת כהונתו תוקנו התקנות הבאות:
* תקנה 1: "על כל אזרחי המושבה להשתדל להפריח את אשרה, לדאוג לקיומה, להרבות השלום, לקשר האחדות בתיהם למען הגיע למלא את המטרה הנשגבה אשר הציבו למו".
* תקנה 2 (על העדה): "בני העדה המה אלה, אשר ראשית כל, יש להם פה אחוזת קרקע, ואשר עסקם הוא או בעבודת אדמה או באומנות יד".
* תקנה 16: "שלושה פנקסים בוועד העדה: 1. ספר יומי 2. ספר כללי, שבו כל החשבונות וביניהם הקופה; 3. ספר "זכרונות דברי האספות, וענייני הוועד".
* תקנה 27: "כל אזרח מחויב לעמוד לבחירה לכל משרה שהמושבה תתן על שמו ואין לו רשות להשתמט".
* תקנה 33: "כל יתר תושבי המושבה נכנעים תחת חוקי העדה".<ref name=":1" />

בשנת 1906, בעת שהותו אצל רבו ברומניה, רבי איצלה מבוחוש, חלה ונפטר<ref name=":2" />. הוא נקבר באדמת רומניה. זמן מה אחר כך הועלו עצמותיו לקבורת קבע בראשון לציון<ref name=":1" />.

רחוב בראשון לציון קרוי על שמו<ref></ref>.

== משפחתו ==
לאברהם הלל ואשתו נולדו שלושה ילדים: חיה בלומה (הלל) וינצויג, יצחק הלל והלל הלל<ref name=":0" />.

== ראו גם ==
* זלמן דוד ליבונטין

== הערות שוליים ==

קטגוריה:יהודים רומנים
קטגוריה:ראשון לציון: מייסדים
קטגוריה:ראשי ועד מושבת ראשון לציון
קטגוריה:חברי ועד חלוצי יסוד המעלה
סיגל דדון-לוי

סיגל דדון-לוי (נולדה בשנת 1970) היא מנכ"לית ישראלית המכהנת כמנהלת כללית של מכבי שירותי בריאות מאוגוסט 2021. בטרם מינויה לתפקיד עבדה בארגון בתפקידי ניהול והובילה את מבצע חיסוני הקורונה בו.

==ביוגרפיה==
סיגל דדון-לוי נולדה בקריות.

דדון-לוי היא בעלת שלושה תארים אקדמיים אותם סיימה בהצטיינות: תואר ראשון במשפטים ב, תואר ראשון במדעי הרוח והחברה באוניברסיטת בר-אילן ותואר שני במינהל ציבורי באוניברסיטת חיפה.

דדון-לוי נשואה ליונתן, עורך דין בתפקיד ניהולי במערכת הפיננסית, ואם לתאומים. מתגוררת בתל אביב.

אחרי 4 שנים בהם עבדה במחלקת העסקים של בזק, ובתום לימודי התואר הראשון, התקבלה לעתודה הניהולית במכבי שירותי בריאות. מאז מילאה שורה של תפקידים בכירים במכבי: מנכ"לית מכבי יזמות וניהול, סמנכ"לית שירות ושיווק, ראש מחוז השרון, ראש חטיבת התפעול ותפקידים בכירים נוספים.

ב-9 בדצמבר 2020 נחת משלוח החיסונים הראשון נגד הקורונה בישראל. מרגע שנתקבל האישור לחיסון האוכלוסייה, דדון-לוי הובילה את מבצע חיסוני הקורונה במכבי שירותי בריאות, במקביל ליתר תפקידיה.

ב-7 ביולי 2021 נבחרה להחליף את רן סער כמנכ"לית מכבי שירותי בריאות.

דדון-לוי היא חלק מנבחרת הדירקטורים של רשות החברות הממשלתיות, ושימשה כדירקטורית בחברת "נתיבי איילון" ובחברת חוצה ישראל.

דדון-לוי נבחרה שלוש שנים ברציפות לאחת מ-50 הנשים המשפיעות בישראל של מגזין גלובס, בין השנים 2022-2024. בשנים 2022-2023 נבחרה לרשימת 50 הנשים מעוררות ההשראה בישראל של מגזין פורבס.

==קישורים חיצוניים==

* 
* 
* 
* 

==הערות שוליים==

קטגוריה:דירקטורים ישראלים
קטגוריה:מנכ"לי מכבי שירותי בריאות
קטגוריה:בוגרות הקריה האקדמית אונו: משפטים
קטגוריה:בוגרות אוניברסיטת בר-אילן
קטגוריה:מנכ"ליות ישראליות
קטגוריה:תל אביב-יפו: אישים
קטגוריה:בוגרי הקריה האקדמית אונו: משפטים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1971
קטגוריה:ישראליות שנולדו ב-1971
Lost Boy

"Lost Boy" (בעברית: "ילד אבוד") הוא סינגל הבכורה של הזמרת הקנדית, רות ב., שיצא, על ידי חברות התקליטים קולומביה רקורדס וסוני מיוזיק אנטרטיינמנט, ב-12 בפברואר 2015.<ref></ref>

נכון למרץ 2022, השיר הושמע למעלה מ-668 מיליון פעמים בספוטיפיי.<ref></ref>

== וידאו קליפ ==
הווידאו קליפ, בבימויו של מארק פלינגטון, יצא בערוץ היוטיוב של הזמרת ב-9 במאי 2016. נכון למרץ 2022, הווידאו קליפ צבר למעלה מ-162 מיליון צפיות.<ref></ref>

== ביקורת ==
מייק ואס, מ-Idolator, אמר כי השיר הוא "בלדה יפה" והמשיך ואמר כי השיר "הוא [שיר] נוסטלגי, יותר מקצת מריר ומתוק ומציג בצורה הולמת את השירה החלקה של רות".<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!קנדה (Music Canada)
|6× פלטינה
|480,000
|-
!דנמרק (IFPI Danmark)
|פלטינה
|90,000
|-
!איטליה (FIMI)
|זהב
|25,000
|-
!מקסיקו (AMPROFON)
|זהב
|30,000
|-
!הולנד (NVPI)
|פלטינה
|30,000
|-
!שוודיה (GLF)
|3× פלטינה
|120,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|4× פלטינה
|1,300,000<ref></ref>
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלי בכורה מ-2015
קטגוריה:שירים באנגלית
קטגוריה:וידאו קליפים שבוימו על ידי מארק פלינגטון
קטגוריה:בלדות משנות ה-2010
קטגוריה:בלדות פופ
קטגוריה:שירים על דמויות גבריות בדיוניות
קטגוריה:שירים על דמויות נשיות בדיוניות
קטגוריה:סינגלים בהוצאת קולומביה רקורדס
פדרו אוביאנג

פדרו אוביאנג (בספרדית: Pedro Obiang; נולד ב-27 במרץ 1992) הוא כדורגלן ספרדי-משווני המשחק בעמדת הקשר בססואולו ובנבחרת גינאה המשוונית.

==קריירת מועדונים==
אוביאנג נולד באלקלה דה אנארס והחל לשחק בקבוצות מקומיות, ממנה הצטרף לקבוצת הנוער אתלטיקו מדריד. בשנת הצטרף לזו של סמפדוריה האיטלקית. ב-12 בספטמבר 2010 אוביאנג חתם על חוזה לחמש שנים בקבוצה הבוגרת ובאותו יום ערך את הופעת הבכורה שלו בקבוצ הבוגרת בתיקו 3-3 ליובנטוס. ב-16 בדצמבר ערך את הופעת הבכורה שלו בזירה האירופית 0–2 לדברצן.

ב-10 ביוני 2015, אוביאנג חתם לארבע שנים בווסטהאם יונייטד מהפרמייר ליג. ב-15 באוגוסט ערך את הופעת הבכורה שלו בקבוצה בהפסד 1–2 ללסטר סיטי. ב-4 בפברואר 2017, אוביאנג כבש את שער הפרמייר ליג הראשון שלו במשחק הליגה נגד סאות'המפטון. ב-20 במרץ 2017, נפצע בקרסול וסיים את העונה. שער הליגה שלו נגד טוטנהאם הוטספר באותה עונה, נבחר לשער העונה של וסטהאם.

ב-24 ביולי 2019, אוביאנג חתם בססואולו מהסרייה א'. הוא אובחן כסובל ממחלת סימפונות ריאה באוגוסט 2021 והושמט מכל פעילות ספורטיבית כאמצעי זהירות. באוגוסט אובחנה אצלו דלקת סימפונות, ונאסר עליו לעסוק בפעילות ספורטיבית. ב-2 באוקטובר 2022 חזר לשחק כדורגל בניצחון 0-5 נגד סלרניטנה.

==קריירה בינלאומית==
בצעירותו, אוביאנג שיחק בנבחרות הצעירות של ספרד. בזכות מוצאו הפנגי, זכה להתעניינות גם מגבון וגינאה המשוונית, ממנה הגיעו סבו וסבתו.

אוביאנג זומן לסגל נבחרת גינאה המשוונית לקראת גביע אפריקה לאומות 2012, אך אוביאנג דחה את ההצעה. באפריל הביע את רצונו לייצג את המדינה וב-7 בנובמבר 2018 זומן לראשונה לסגל הנבחרת. 11 ימים לאחר מכן, ערך את הופעת הבכורה שלו בנבחרת בהפסד 0–1 ל. ב-22 במרץ 2019 הבקיע את שער הבכורה שלו בנבחרת בניצחון 1–4 נגד .

==קישורים חיצוניים==

קטגוריה:כדורגלנים ספרדים
קטגוריה:גינאה המשוונית: כדורגלנים
קטגוריה:קשרי כדורגל ספרדים
קטגוריה:גינאה המשוונית: קשרי כדורגל
קטגוריה:כדורגלני סמפדוריה
קטגוריה:כדורגלני וסטהאם יונייטד
קטגוריה:כדורגלני ססואולו
קטגוריה:כדורגלני נבחרת גינאה המשוונית
קטגוריה:ספורטאים ספרדים באיטליה
קטגוריה:ספורטאים ספרדים באנגליה
קטגוריה:ספורטאים זרים באיטליה
קטגוריה:ספורטאים זרים באנגליה
קטגוריה:אישים מגינאה המשוונית שנולדו ב-1992
קטגוריה:ספרדים שנולדו ב-1992
Looking for Me

"Looking for Me" הוא סינגל של המפיק הבריטי, פול וולפורד , והמפיק האמריקאי, דיפלו, בשיתוף הזמרת האמריקאית, קארין לומקס, שיצא, על ידי חברת התקליטים Higher Ground, ב-24 ביוני 2020.<ref></ref>

נכון למרץ 2022, השיר הושמע למעלה מ-135 מיליון פעמים בספוטיפיי.<ref></ref>

== רקע ==
לפני שהשיר הגיע, קארין לומקס שלחה הודעה לדיפלו באינסטגרם, בתקווה לשתף איתו פעולה.<ref></ref> בינואר 2020, פול וולפורד חשף שהוא עובד על שיר עם דיפלו.<ref></ref>

== וידאו קליפ ==
הווידאו קליפ של הסינגל יצא בערוץ היוטיוב של דיפלו ב-31 ביולי 2020. נכון למרץ 2022, הווידאו קליפ צבר למעלה מ-30 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי דיפלו
קטגוריה:שירים באנגלית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הסינגלים האירי
פנחס רפאל יהושע די שיגורה

חותמתו של הרב יהושע רפאל פנחס די שיגורה
רבי יהושע רפאל פנחס די שיגורה (במקור: פנחס די שיגורה;<ref>כך מכונה בימי בחרותו, (ראה מגדל חננאל דרוש ששי) וכנראה שהשמות "רפאל" ו"יהושע" נוספו לו לאחר שחלה</ref> מכונה: הפרד"ס או הפרד"ש) (?- 1851) היה אב בית הדין, ראש ישיבה, מקובל, ופוסק באזמיר, מחבר הספר אות היא לעולם.

==ביוגרפיה==
נולד לרב שמואל, בנו של הרב יצחק די שיגורה, מחבר התקון לל"ג לעומר. למד אצל הרב חננאל חאביף, שגם סידר לו דרשה לומר בתשלום שנת פטירת אביו<ref>מגדל חננאל, דרוש ששי</ref>. למד עם תלמידו-חבירו הרב חיים פאלאג'י למעלה מעשרים שנה.<ref name=":2">כף החיים, סימן ט' אות ג'</ref> 

כיהן כרב של קהילת קודש שלום באזמיר במשך יותר מארבעים שנה<ref>אות לישועה, דרוש עשירי לשבת זכור (דף קמז עמוד ב')</ref> וכן כיהן כראש ישיבה.<ref name=":2" />

היה מורגל לומר תמיד <ref>ספר יסד המלך, דרשות</ref> היה מסגף עצמו בתעניות, וציווה שיאמרו עליו בהשכבה שהיה מרובה בייסורים. כל ימיו הרביץ תורה ומוסר, והעידו עליו שאפילו בבית המרחץ היו מתקרבים אליו לשמוע מפיו דברי תוכחה <ref name=":0">דרישה מחיים לרבי נסים חיין מודעי דרוש ד' (עמוד קס"ב)</ref>.

היה ידוע כחסיד וקדוש, עד שהרב חיים פלאג'י העיד עליו<ref name=":1">ארצות החיים, דרוש ב' (דף נג)</ref>:

מתלמידיו היה רבי דניאל הכהן נהר. באחרית ימיו עלה לארץ ישראל והתיישב בירושלים.

נפטר בשנת תרי"א ונטמן בהר הזיתים<ref></ref>. הספידוהו הרב חיים פלאג'י<ref name=":1" />, הרב נסים חיים משה מודעי<ref name=":0" />, הרב נסים יצחק אלגראנאטי<ref>ספר חכמה מאין דרוש ל'</ref>, הרב יאושע אברהם קריספין<ref>ספר אברהם במחזה דרוש יא</ref> ורבה של רודוס, הרב מיכאל יעקב ישראל<ref>ספר שנות ימין דרוש ד' לשבת זכור (דף קסג ג')</ref>.

=== צאצאיו ===
בניו הם הרב רחמים נסים יהודה די שיגורה מחבר הספרים עקב ענוה ומגיד דבריו, הרב ישראל שמואל, הרב משה שנפטר בחייו של אביו בשנת תר"ה<ref>אות לישוע דרוש ח' לשבת</ref> והבת רושא, שנישאה לגביר יעקב בן-גיאת.

== חיבוריו ==
* אות היא לעולם - ([https://beta.hebrewbooks.org/5712 א'] [https://beta.hebrewbooks.org/5713 ב']) שני חלקים - מערכות מפולפלות על סוגיות ונושאים, (מעין אנציקלופדיה תלמודית למדנית) על פי סדר הא-ב.
* [https://beta.hebrewbooks.org/20597 אות לישועה] - דרושים ע"פ נושאים.
* [https://beta.hebrewbooks.org/6629 אות הברית] - פירוש על ספר תהלים.
* אות אמת - דרושים על סדר הפרשיות (בכת"י).
* אות לטובה על סדר התפילות (בכת"י).

תשובה ממנו נמצאת בספר חקקי לב לחבי"ף.

== קישורים חיצוניים ==

* 
* 
* 
* [https://viewer.rsl.ru/ru/rsl01007210514?page=5&rotate=0&theme=white אות היא לעולם ח"א, גישה מקוונת] באתר הספרייה הממלכתית של רוסיה
* [https://viewer.rsl.ru/ru/rsl01006776410?page=5&rotate=0&theme=white אות היא לעולם ח"ב, גישה מקוונת] באתר הספרייה הממלכתית של רוסיה
* 
* 
* 

== הערות שוליים ==

קטגוריה:איזמיר: רבנים
קטגוריה:פרשני המקרא
קטגוריה:אנשי עליות קדומות לארץ ישראל
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:ישיבת בית יעקב רבי (איזמיר)
קטגוריה:עולים לארץ ישראל בשנים 1800–1881
קטגוריה:ילידי 1851
קטגוריה:נפטרים ב-1851
קטגוריה:מחברי ספרי דרוש
ממלכת הירקאניה

הירקאניה, בפרסית עתיקה וורקנה ("ארצו של הזאב"), הוא שמה של ממלכה קדומה הממוקמת דרום מזרחית לים הכספי שהיוותה במהלך ההיסטוריה חלק מהממלכות הקדומות של מדי, פרס האחמנית, הממלכה הסלווקית והאימפריה הפרתית בה שימשה לסירוגין כפרובינציה עצמאית או כחלק מהאימפריה הפרתית. בירתה הקדומה של הירקניה הייתה זדרקרטה (כיום העיר המודרנית גורגאן השוכנת בצפון-מרכז איראן לחופי הים הכספי).

הירקאניה היה גם שמה של עיר בממלכת לידיה שבאסיה הקטנה שלפי סטראבו קיבלה את שמה בעקבות מושבה של הירקאניים שיושבה במקום על ידי הפרסים.
==קישורים חיצוניים==

* 

קטגוריה:מדינות לשעבר באסיה
נאנו (כדורגלן)

אאולניו אנג'לו צ'יפלה גומש (בפורטוגזית: Eulânio Ângelo Chipela Gomes; נולד ב-17 במאי 1994) הוא כדורגלן מגינאה ביסאו המשחק בעמדת הקשר באסטרלה דה אמדורה.

==קריירת מועדונים==
נאנו התחיל את הקריירה שלו בקבוצת הכדורגל טאבויירה בה שיחק עד גיל 17 (למעט שנה אחת בה שיחק בבנפיקה ליסבון). בקיץ , נאנו הצטרף לזו של ביירה-מאר. ב-27 בפברואר 2013 נאנו ערך את הופעת הבכורה שלו בקבוצה הבוגרת. ב-12 באוגוסט ערך את הופעת הבכורה שלו בקבוצה הבוגרת בהפסד 3-2 לפורטו ב'.

בקיץ הושאל לגאפנהה עד לסיום העונה. ב-4 בינואר 2015 הבקיע את שער הבכורה שלו בקבוצה בניצחון 2-3 נגד מאריטימו ג'.

בקיץ חתם במאריטימו ב', בה שיחק 3 שנים בסיומן הצטרף לקבוצה הראשונה. ב-16 בפברואר 2020 הבקיע את שער הבכורה שלו בליגת העל הפורטוגלית.

ב-5 באוקטובר 2020 חתם בפורטו תמורת 1.3 מיליון אירו. ב-21 באוקטובר ערך את הופעת הבכורה שלו בזירה האירופית בהפסד 3-1 למנצ'סטר סיטי במסגרת שלב הבתים של ליגת האלופות.

ב-10 בינואר 2022 נאנו הושאל לדאלאס מה-MLS בה שיחק עד לסיום העונה.

ב-31 בינואר 2023 הושאל לסנטה קלרה.

==קריירה בינלאומית==
בשנת , נאנו החליט לייצג את גינאה ביסאו, מאחר שלמשפחתו יש שורשים במדינה. ב-8 ביוני ערך את הופעת הבכורה שלו בנבחרת בהפסד 2-0 ל. ב-4 בספטמבר 2019 הבקיע את שער הבכורה שלו בנבחרת בניצחון 0-1 נגד .

נאנו נכלל בסגל הנבחרת לקראת גביע אפריקה לאומות 2021.

נכלל בסגל נבחרת גינאה ביסאו לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים מגינאה ביסאו
קטגוריה:כדורגלנים פורטוגזים
קטגוריה:גינאה ביסאו: מגני כדורגל
קטגוריה:מגני כדורגל פורטוגזים
קטגוריה:גינאה ביסאו: קשרי כדורגל
קטגוריה:קשרי כדורגל פורטוגזים
קטגוריה:קוימברה: כדורגלנים
קטגוריה:כדורגלני ביירה-מאר
קטגוריה:כדורגלני מאריטימו
קטגוריה:כדורגלני פורטו
קטגוריה:כדורגלני דאלאס
קטגוריה:כדורגלני סנטה קלרה
קטגוריה:כדורגלני סמסונספור
קטגוריה:כדורגלני אסטרלה דה אמדורה
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים פורטוגזים בטורקיה
קטגוריה:ספורטאים זרים בארצות הברית
קטגוריה:ספורטאים זרים בטורקיה
קטגוריה:אישים מגינאה ביסאו שנולדו ב-1994
קטגוריה:פורטוגזים שנולדו ב-1994
מוסטפא מוחמד

מוסטפא מוחמד אחמד עבדאללה (בערבית: مصطفى محمد أحمد عبد الله; נולד ב-28 בנובמבר 1997) הוא כדורגלן מצרי המשחק בעמדת החלוץ בנאנט.

==קריירת מועדונים==
מוחמד התחיל את הקריירה שלו במחלקת הנוער של א-זמאלכ. בקיץ הושאל לאל-דאח'ליה, כעבור שנה לטנטא ולאחר מכן לטלאיע אל-ג'יש, במדיה כבש 12 שערי ליגה. ב-23 בספטמבר 2019 ערך את הופעת הבכורה שלו בקבוצה בא-זמאלכ בניצחון 0-1 נגד אל-איתיחאד, בו גם הבקיע את שער הבכורה שלו במועדון.

ב-1 בפברואר 2021 הושאל לגלאטסראיי מליגת העל הטורקית עם אופציה לרכישה. יממה לאחר מכן, הבקיע בניצחון 0-3 נגד איסטנבול באשקשהיר. 4 ימים לאחר מכן, הבקיע בניצחון 0-1 בדרבי נגד פנרבחצ'ה. ב-27 בדצמבר 2021 חתם לארבע שנים במועדון.

==קריירה בינלאומית==
בצעירותו, מוחמד זכה עם הנבחרת הצעירה של מצרים באליפות אפריקה בכדורגל עד גיל 23 בשנת ואף היה מלך שערי הטורניר.

ב-23 במרץ 2019 ערך את הופעת הבכורה שלו בנבחרת הבוגרת בתיקו 1–1 נגד . ב-5 בספטמבר 2021 הבקיע את שער הבכורה שלו בנבחרת בתיקו 1–1 נגד במסגרת מוקדמות מונדיאל 2022. מוחמד השתתף עם הנבחרת בגביע אפריקה לאומות 2021, בו הפסידה בגמר ל.

מוחמד נכלל בסגל נבחרת מצרים לטורניר גביע אפריקה לאומות 2023, בשלב הבתים הוא שותף בשלושת המשחקים והבקיע שער אחד בכל משחק.

==חיים אישיים==
ב-10 ביוני 2020 מוחמד התחתן עם חיאת סלאמה.

==תארים==
; אל-זמאלכ
*ליגת העל המצרית: 
*הגגביע המצרי: 
*הסופר קאפ המצרי: 
*הסופר קאפ האפריקאי: 

; נבחרת מצרים
*גביע אפריקה לאומות עד גיל 23: 

; אישיים
*נעל הזהב בגביע אפריקה לאומות עד גיל 23: 

==קישורים חיצוניים==

== הערות שוליים ==

קטגוריה:כדורגלנים מצרים
קטגוריה:חלוצי כדורגל מצרים
קטגוריה:גיזה: כדורגלנים
קטגוריה:כדורגלני א-זמאלכ
קטגוריה:כדורגלני גלאטסראיי
קטגוריה:כדורגלני נאנט
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:מצרים שנולדו ב-1997
ולדימיר מדינסקי

ולדימיר רוסטיסלאבוביץ' מדינסקי (ברוסית: Владимир Ростиславович Мединский; נולד ב-18 ביולי 1970) הוא פוליטיקאי, אקדמאי ופובליציסט רוסי, מכהן כעוזרו של נשיא רוסיה, חבר המועצה הכללית של מפלגת רוסיה המאוחדת. כיהן כשר התרבות של רוסיה בממשלות מדבדב (הראשונה והשנייה, מאי 2012 - ינואר 2021) ועמד בראש המשלחת הרוסית למשא ומתן בהומל, בלארוס, בעקבות הפלישה הרוסית לאוקראינה.

מדינסקי, יליד סמילה שבמחוז צ'רקאסי באוקראינה הסובייטית, הוא בוגר המכון הממלכתי ליחסים בינלאומיים של מוסקבה. שירת בתקופת התפרקות ברית המועצות בתפקיד זוטר בשגרירות רוסיה בוושינגטון, אחר כך הצטרף למפלגת רוסיה המאוחדת ושימש בתפקידים שונים מטעם המפלגה עד לבחירתו לדומא ב-2007.

==קישורים חיצוניים==

* 

קטגוריה:שרי תרבות
קטגוריה:רוסיה המאוחדת
קטגוריה:חברי הדומה הממלכתית
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הידידות (רוסיה)
קטגוריה:הפלישה הרוסית לאוקראינה: אישים
קטגוריה:רוסים שנולדו ב-1970
צ'אבייר לופס-ארוסטגי

צ'אבייר לופס-ארוסטגי אסקאוריאסה (בספרדית ובבסקית: Xabier López-Arostegui Eskauriaza, בבסקית השם נהגה שאבייר לופס-ארוסטגי אסקאוריאסה) הוא כדורסלן ספרדי המשחק בוולנסיה מליגת העל הספרדית והיורוקאפ בעמדת הסמול פורוורד.

== קריירה מקצועית ==
לופס-ארוסטגי החל את הקריירה שלו בקבוצות הנוער של חובנטוד בדאלונה. הוא היה אחד השחקנים המצטיינים באליפות קטלוניה לנוער לשנת 2015, וזכה בתואר עם קבוצתו.<ref>[http://www.acb.com/redaccion.php?id=112721 Primer contrato profesional para Xabier López-Arostegui]</ref>

בשנת 2015, הוא נשלח לקבוצת הבת של בדאלונה, CB Prat, בחוזה דו-כיווני עם חובנטוד.<ref>[http://www.sport.es/es/noticias/acb/fiatc-joventut-asegura-futuro-con-xabier-lopez-arostegui-4139501 El FIATC Joventut se asegura el futuro con Xabier López-Arostegui]</ref>

ב-18 באפריל 2018, לופס-ארוסטגי הכריז על מועמדותו לדראפט ה-NBA 2018,<ref></ref> אך הסיר אותה לאחר מכן.

ב-5 ביולי 2021, הוא חתם בוולנסיה מליגת העל הספרדית והיורוקאפ.<ref></ref>

== בנבחרת הלאומית ==
לופס-ארוסטגי שיחק בנבחרת ספרד עד גיל 17 ובנבחרת הבוגרת בכדורסל אולימפיאדת טוקיו 2020.

== קישורים חיצוניים ==

== הערות שוליים ==

קטגוריה:כדורסלני ולנסיה
קטגוריה:כדורסלני חובנטוד בדאלונה
קטגוריה:ספרדים שנולדו ב-1997
קטגוריה:כדורסלנים ספרדים באולימפיאדת טוקיו (2020)
יצחק גאטינייו

שער ספר בית ישחק לרבי יצחק גאטינייו
הרב יצחק גאטינייו (השני) (?-1800) היה מגדולי רבני אזמיר ורבו של הרב חיים פאלאג'י.

== קורות חייו ==
נולד לרב אליקים גאטינייו מחבר ספר תועפות ראם<ref>אזמיר תקנ"ו</ref> ואגורה באהלך<ref>שאלוניקי תקמ"א</ref>. בנו של רבי יצחק גאטינייו (הראשון).

אביו משבח אותו וטוען שעלה עליו בחכמה: <ref>בית ישחק, הקדמת אבי המחבר</ref>. אביו הוא ששכנע אותו להדפיס את ספריו<ref>בית ישחק, הקדמת המחבר</ref>.

=== רבותיו ותלמידיו ===
רבו היה הרב חיים יהודה אליעזר מחבר ספר שמחת יאודה. 

החבי"ף מכנה אותו "אדוני מורי הקדוש"<ref>החפץ חיים לרבי חיים פאלאג'י, סימן מ"ד אות כ"ב</ref>, מורי הרב, או הרב בית ישחק, ובהקדמתו לספר ובחרת בחיים כותב החבי"ף שבילדותו היה לומד בכל שבוע את רש"י ומפרשיו על הפרשה אצל הרב יצחק גאטינייו: 

הרב יצחק נספד על ידי תלמידו הרב רחמים אברהם אריה הכהן אריאש<ref name=":0">שפתי רננות דרוש א' דף כ"ט</ref> וע"י הרב שלום מרגונטו<ref>דרכי שלום (שאלוניקי תקע"א) פרשת קדושים דף עט.</ref> וע"י רבי דוד אמאדו.<ref name=":1">תהלה לדוד חלק ב' דרוש ד'</ref>

=== פטירתו ===
תאריך פטירתו של הרב לא ברור, על מצבתו י"ד באלול התק"ס (1800)<ref>מצבות רבני וחכמי אזמיר אות קמ"ו</ref>, אך בדרשת הספד של רבי דוד אמאדו, נכתב שנפטר באלול התקע"ג<ref name=":1" />, ובהספדו של הרב רחמים אריה אברהם הכהן אריאש נכתב שנפטר בשנת התקס"ג<ref name=":0" />.

== חיבוריו ==
* [https://beta.hebrewbooks.org/6695 בית ישחק] (שאלוניקי תקנ"ב) - חידושים על הרמב"ם. מהדורה חדשה יצאה בשנת תשע"ו<ref></ref>.
* [https://beta.hebrewbooks.org/22542 בית מועד] ( שאלוניקי תקצ"ט) - על מסכת מועד קטן ומסכת מכות וחידושים על הרמב"ם. בסופו הספד לאשתו של הרב יצחק מאת הרב פאלאג'י, וכן הקדמה ממנו. מהדורה חדשה יצאה בירושלים תשס"ט.
* [https://beta.hebrewbooks.org/19749 מיגון לשמחה] (שאלוניקי תקנ"ה) - פירוש על הלכות שמחות למהר"ם מרוטנבורג.

== לקריאה נוספת ==
* תולדות החבי"ף עמ' 118–120
* בית מועד, ירושלים תשס"ט, תולדות הרב

== הערות שוליים ==

קטגוריה:איזמיר: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:נפטרים ב-1800
אדם האגנבוך

אדם האגנבוך (באנגלית: Adam Hagenbuch; נולד ב 23 בינואר 1991) הוא שחקן אמריקאי. 

== ביוגרפיה ==
אדם האגנבוך נולד ב-23 בינואר 1993 באדיסון טקסס, שם למד בבית הספר התיכון "Trinity Christian Academy". הוא בוגר לימודי תואר ראשון במשחק מבית הספר לדרמה באוניברסיטת קרנגי מלון בפיטסבורג, פנסילבניה. במהלך שנותיו בקולג', הוא הופיע בהצגות במסגרת התיאטרון במכללה.

==קריירה==
בשנת 2009 הופיע בהופעת בכורה שלו בקולנוע בסרט "Reach for the Sky". בשנת 2012 שיחק בסרט הקולנוע "כמה טוב להיות פרח קיר"; עיבוד קולנועי של רומן המכתבים משנת 1999 בעל אותו השם, שנכתב ובוים על ידי מחבר הרומן, סטיבן צ'בוסקי.
בשנים 2015–2016 הופיע בסדרת הטלוויזיה "הלוזרים" ובתפקיד חוזר בסדרת הטלוויזיה "הוחלפו בלידתן" משנת 2015–2017. 

משנת 2016 עד שנת 2020 שיחק בתפקיד משנה בסדרת הטלוויזיה "צער גידול בנות - הדור הבא"; שם הוא גילם את ג'ימי גיבלר, אחיה הקטן של קימי, בעלה של סטפני ואביה של דניאל.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2009
|Reach for the Sky
|פלינט
|
|-
|2012
|כמה טוב להיות פרח קיר
|בוב
|
|-
| rowspan="2" |2013
|American Cliche
|אהרון בנט
|
|-
|A New York Heartbeat
|סטומפר
|
|-
|2017
|Say You Will
|ג'יי.די
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |2014
|משפחה מודרנית
|סקוט
|פרק: "Other People's Children"
|-
|המפענחת: פשעים חמורים
|טאד קאס
|פרק: "Jane Doe #38"
|-
|The Brittany Murphy Story
|אשטון קוצ'ר
|סרט טלוויזיה של Lifetime 
|-
|2015
|ריזולי ואיילס
|בחור בחוף הים
|פרק: "Foot Loose"
|-
|2015, 2017
|קירבי באקטס
|בראד
|דיבוב; 2 פרקים
|-
|2015 - 2016
|הלוזרים
|טרנט
|6 פרקים
|-
|2015 - 2017
|הוחלפו בלידתן
|גרג "מינגו" שימינגו
|15 פרקים
|-
| rowspan="4" |2016
|המדריך לגבר
|קמרון ראש
|2 פרקים
|-
|[Blank] My Life
|ביל
|סדרת רשת; פרק: "Beg for It"
|-
|Foursome 
|אריק
|3 פרקים
|-
|The Legend of Alice Flagg
|ריברס מק'וי
|סרט טלוויזיה של Lifetime 
|-
|2016 - 2020
|צער גידול בנות - הדור הבא
|ג'ימי גיבלר
|36 פרקים
|-
| rowspan="2" |2017
|Porn Again
|דייב
|סדרת רשת; פרק: "Gay for Pay"
|-
|Trial & Error
|קלנטון
|2 פרקים
|-
| rowspan="2" |2021
|Call Your Mother
|צ'אד
|פרק: "Quaran-Jean"
|-
|סיפורי אימה אמריקאים
|דילן
|פרק: "Game Over"
|}
==קישורים חיצוניים==

==הערות שוליים==

קטגוריה:בוגרי אוניברסיטת קרנגי מלון
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1991
משרד המשפטים של סומליה

משרד המשפטים של סומליה (בסומלית: Wasaaradda Caddaaladda Soomaaliya) הוא משרד בממשלת סומליה שאחראי על מערכת המשפט של סומליה. המשרד נוסד בשנת 1956 במהלך שליטת הממשל המשותף של סומליה ואיטליה בסומליה במטרה להקים מערכת ממשל דמוקרטית בת קיימא הכוללת מערכת משפטית.<ref></ref>

== רשימת שרים (לאחר העצמאות בשנת 1960) ==
*השייח מחמוד מוחמד פרח (1959-1961)<ref></ref>
*עבדורמן חגי מומין (1961–1966)
*השייח עבד אל-ר'אני אחמד (1970–1973)<ref></ref>
*עבדיסאלם שייח' חסין (1973–1978)
*אחמד שיר מחמוד (1978–1984)
*השייח חוסאן עבדאל פרח (1984–1988)
*מוחמוד סעיד מוחמד (1988–1990)
*עבדילאהי אוסובל סייד (1990)
*חוסין שייח עבדירחמן (1991)
*מומין עומר (1991)
*מחמוד עומר פרח (2000–2003)
*עלי מודי מאחי (2004–2005)
*השייח עדן מוחמד מדוב נור (2005–2007)
*חסן דימביל ורסמה ( 2007–2008)
*עבדיהן מחמוד פרח יאנקוב (2009–2010)
*פרח ש. עבדולקדיר מוחמד (2015)
*אחמד חסן גבוב (2015)
*עבדאללהי אחמד ג'מה (2015–2017)
*חסן חוסין חג'ג'י (2017 – הווה)<ref></ref><ref></ref>

== ראו גם ==
* משרד המשפטים
* היסטוריה של סומליה

== קישורים חיצוניים ==
* 
* 

== הערות שוליים ==

קטגוריה:סומליה: חוק ומשפט
קטגוריה:משרדי משפטים
קבל אוויר

קבל אוויר
קַבָּל אוויר הוא קבל בו החומר הדיאלקטרי הוא אוויר. 

== מבנה ==

קבל האוויר הפשוט ביותר עשוי משני לוחות מוליכים שבינם מרווח אוויר. בדרך כלל, בנויים קבלי אוויר משתי קבוצות של לוחות מתכת בצורת חצי מעגל, סט אחד קבוע והשני מחובר לציר המאפשר את סיבוב המכלול, וכך את שינוי הקיבול. ככל שהחפיפה בין שתי קבוצות הלוחות גדולה יותר, כך הקיבול גבוה יותר. מצב הקיבול המרבי מושג כאשר החפיפה בין שתי קבוצות הלוחות היא הגבוהה ביותר, בעוד שמצב הקיבול הנמוך ביותר מושג כאשר אין חפיפה כלל.

=== מאפיינים טיפוסיים ===
לקבלים משתנים הקיבול המינימלי הוא בין 2pF ו-10pF בעוד שהקיבול המקסימלי הוא בין כמה עשרות pF ו-200pF. המתח המקסימלי של קבל כזה הוא בין כמה מאות וולטים ל-2,000 וולט ואף יותר.

== שימושים ==
קבל אוויר יכול להיות עם קיבול משתנה או קבוע. בקבלי אוויר עם קיבול קבוע משתמשים לעיתים רחוקות מכיוון שישנם סוגי קבלים יעילים בהרבה. קבלי אוויר משתנים משמשים לעיתים קרובות יותר בגלל פשטות הבנייה שלהם. 

היישומים עבור קבלים משתנים מוגבלים בעיקר למעגלי זרם חילופין. ברוב היישומים נדרשים פעולה בתדר גבוה, בהספק גבוה ועם אובדן אנרגיה נמוך. הם משמשים ביישומי כוונון רדיו, כוונון אמפדנס של אנטנות וכן הלאה. קבלי אוויר מעניינים ליישומים צבאיים בשל ההתנגדות המובנית שלהם לפולסים אלקטרומגנטיים שיכולים להיווצר בכוונה כדי להרוס ציוד אלקטרוני או כתוצר לוואי של פיצוץ גרעיני. יישומים מודרניים כוללים רשתות התאמת RF לבקרת פלזמה בציפוי של חומרים מוליכים על פרוסות סיליקון, כמו גם סורקי דימות תהודה מגנטית רפואיים, הדורשים קבלים משתנים לא מגנטיים. מכיוון שקבלי אוויר עשויים מאלומיניום, שאינו מגנטי, הם פועלים מצוין גם בתנאי סביבה של שדות מגנטיים חזקים.

==ראו גם==
* קבל אלקטרוליטי

אוויר
מוסטפא פאל

מוסטפא פאל (בצרפתית: Moustapha Fall) הוא כדורסלן צרפתי המשחק בעמדת הסנטר באולימפיאקוס מליגת העל היוונית בכדורסל והיורוליג. פאל בולט בגובהו, שעומד על 2.18 מטרים.

== קריירה מקצועית ==
פאל החל את דרכו במקצוענית בפואטייה, עימה שיחק בשתי הליגות הראשונות בצרפת בין 2011 ל-2014.

בעונת 2014/15 הוביל את מונקו לאליפות הליגה הלאומית הצרפתית השנייה בכדורסל ולחזרה לליגה העליונה לראשונה מאז 1991, ונבחר לשחקן ההגנה של העונה לחמישיית העונה בליגה. בעונה הבאה שיחק בשארקס דאנטיב והוביל את ליגת העל הצרפתית בחסימות.

הוא שיחק במדי לוס אנג'לס לייקרס בליגת הקיץ של ה-NBA 2016, ולאחר מכן חתם באלאן שאלון, עימה זכה באליפות צרפת בכדורסל והגיע לגמר היורופקאפ בו הפסידה לנאנטר, אך הוא זכה בתואר ה-MVP של הגמר. בשני המשחקים של הגמר הוא העמיד ממוצעים של 14 נקודות, 7.5 ריבאונדים וחסימה אחת.

ב-13 ביולי 2017 חתם פאל בסאקאריה מליגת העל הטורקית בכדורסל, וב-26 ביולי 2018 חתם בלוקומוטיב קובאן מהליגה המאוחדת של VTB והיורוקאפ.

ב-21 ביולי 2019 חתם פאל בטורק טלקום מליגת העל הטורקית בכדורסל וליגת האלופות בכדורסל, ונבחר לחמישייה השנייה של עונת בליגת האלופות.

ב-2020 חתם באסוול ליון-וילרבאן הצרפתית מהיורוליג, ובמדיה זכה בדאבל של אליפות וגביע לצד בחירות לשחקן ההגנה של העונה ולחמישיית העונה בליגה, ול-MVP של הגביע הצרפתי בכדורסל.

ביוני 2021 חתם פאל באולימפיאקוס מליגת העל היוונית בכדורסל והיורוליג. ב-28 בפברואר 2022 האריך את חוזהו בקבוצה עד 2025. הוא זכה עם הקבוצה בשתי אליפויות ושלושה גביעים, וב-2023 נבחר ל-MVP של גמר הליגה ולחמישיית העונה. ב-15 במרץ 2024, חודש לאחר שנבחר ל-MVP של הגביע, האריך את חוזהו בקבוצה עד 2027.

== בנבחרת הלאומית ==
פאל ערך את הופעת הבכורה שלו בנבחרת צרפת בכדורסל במסגרת מוקדמות גביע העולם בכדורסל 2019, בהן העמיד ממוצעים של 7.1 נקודות ו-3.5 ריבאונדים למשחק.

ב-2021 ייצג את צרפת במשחקים האולימפיים וזכה במדליית כסף אולימפית לאחר שהגיע לגמר טורניר הכדורסל באולימפיאדת טוקיו (2020), בו הפסידה נבחרתו ל. הוא סיים את הטורניר עם ממוצעים של 3.8 נקודות, 2.3 ריבאונדים, אסיסט אחד ו-0.5 חסימות. הוא ייצג את צרפת גם ביורובאסקט 2022, בו הגיעה לגמר והפסידה ל, ובמונדובאסקט 2023, בו הודחה כבר בשלב הראשון.

== חיים אישיים ==
פאל נולד בצרפת ומוצאו סנגלי, אך אין לו קשר משפחתי לכדורסלנים יוסופה פאל וטאקו פול, על אף שם משפחתם הזהה, גובהם הדומה ומוצאם האתני המשותף. ב-2022 הוענק לו תואר אביר מסדר ההצטיינות הלאומי על זכייתו עם נבחרת צרפת במדליית הכסף באולימפיאדת טוקיו (2020).

== קישורים חיצוניים ==

*[https://www.fiba.basketball/en/player/241435/Moustapha-Fall פרופיל], באתר פיב"א
*[https://www.maccabi.co.il/news.asp?id=8674 תעודת זהות: מוסטפא פאל], באתר מכבי תל אביב, 20 בינואר 2022

== הערות שוליים ==

קטגוריה:כדורסלנים צרפתים
קטגוריה:זוכי מדליית כסף אולימפית מצרפת
קטגוריה:כדורסלני טורק טלקום
קטגוריה:כדורסלני לוקומוטיב קובאן
קטגוריה:כדורסלני אלאן שאלון
קטגוריה:כדורסלני אולימפיאקוס
קטגוריה:כדורסלני אסוול ליון-וילרבאן
קטגוריה:כדורסלנים צרפתים באולימפיאדת טוקיו (2020)
קטגוריה:צרפתים ממוצא סנגלי
קטגוריה:ספורטאים צרפתים בטורקיה
קטגוריה:ספורטאים צרפתים ביוון
קטגוריה:צרפתים שנולדו ב-1992
ג'ון סי וודס

ג'ון קלרנס וודס (באנגלית: John Clarence Woods, נולד ב-5 ביוני 1911 – 21 ביולי 1950) היה נגד אמריקאי, שלצד ג'וזף מאלטה היה תליינם של נאשמי משפטי נירנברג ב-16 באוקטובר 1946. אף על פי שלא היה תליין מקצועי, וודס תלה בין 60 ל-70 אנשים, ביניהם חיילים אמריקאים ופושעי מלחמה גרמנים.

== ביוגרפיה ==
וודס נולד וגדל בוויצ'יטה שבקנזס, וב-1929 התגייס לצי האמריקאי, אולם ערק לאחר כמה חודשים. הוא נשפט בבית דין צבאי, נבחן על ידי ועדה פסיכיאטרית ונקבע כי הוא לא מתאים לשירות ושוחרר. עד מלחמת העולם השנייה עבד כפועל בניין. ב-1940 הוא נרשם למערכת השירות הסלקטיבי, ובאוגוסט 1943 גויס לצבא ארצות הברית והוצב בגדוד הנדסה קרבית.

לפני מבצע אוברלורד וכניסת בעלות הברית לצרפת, הוצאות להורג בתלייה של חיילים בוצעו בידי אלברט פיירפוינט ודודו, תליינים אנגלים מקצועיים, אולם עם הגעת כוחות הברית לאירופה היבשתית לא היו להם תליינים בשירות. כאשר הצבא האמריקאי חיפש תליין בשורות חייליו, שמו של וודס עלה: הוא טען לשווא ששימש כעוזר תליין בשתי תליות בטקסס ושתיים באוקלהומה. ככל הנראה הצבא לא בדק את הרקע שלו: בתקופה ובמדינות שבהן טען וודס שעבד כעוזר תליין, הוצאות להורג בוצעו על ידי כיסא חשמלי בלבד.

וודס מונה לתליין וקודם מטוראי לרב-סמל ראשון (מאסטר סרג'נט). וודס הוציא להורג בתלייה 34 חיילים אמריקאים בצרפת במהלך 1944 עד 1945. ב-1946, לאחר גזירת הדין במשפטי נירנברג הראשיים, היה התליין של עשרה מהנאשמים לצד התליין ג'וזף מאלטה, ואף שימש בתפקידו בהוצאה להורג של פושעים אחרים ממשפטי נירנברג הנוספים. נטען על ההוצאות להורג שלו כי לא בוצעו כהלכה: רבים נפגעו בראשם בפתיחת דלת הרצפה, הנידונים לא מתו משבירת המפרקת אלא מחנק וחלק מההוצאות להורג נמשכו כחצי שעה – ההוצאה להורג של וילהלם קייטל, לדוגמה, נמשכה 24 דקות.<ref></ref>

לאחר המלחמה, וודס המשיך לשרת עד למותו מהתחשמלות ב-21 ביולי 1950, באנווטאק שבאיי מרשל. וודס קבור בטורונטו, קנזס.

לפני שירותו הצבאי התחתן עם הייזל צ'ילקוט, אחות במקצועה, ולא היו להם ילדים.

== ראו גם ==
* משפטי נירנברג
*

==קישורים חיצוניים==
* 

== הערות שוליים ==

2022 03
קטגוריה:משפטי נירנברג
קטגוריה:חוגרים אמריקאים במלחמת העולם השנייה
קטגוריה:הוצאה להורג
קטגוריה:אמריקאים שנולדו ב-1911
קטגוריה:אמריקאים שנפטרו ב-1950